Naujoji Airija

Naujoji Airija () – didelė sala Papua Naujajai Gvinėjai priklausančiame Bismarko salyne. Driekiasi tarp Ramiojo vandenyno šiaurėje ir Bismarko jūros pietuose. Šv. Jurgio sąsiauriu atskirta nuo Naujosios Britanijos. Sala labai ištęsta, ilgis siekia 320 km, tuo tarpu plotis mažiau nei 10 km. Naujosios Airijos plotas 8650 km². Paviršius kalnuotas, tankiai apaugęs tropikų džiunglėmis. Aukštis iki 2150 m (Lambelo k.).

Saloje gyvena ~110 tūkst. gyventojų. Didžiausias miestas – Kaviengas. Priklauso Naujosios Airijos provincijai.

Kategorija:Bismarko salynas